**ΜΑΓΕΙΑ ΜΑΚΕΔΟΝΙΑΣ με 6 βράδια διαμονή στη Θεσσαλονίκη**

**Πτήσεις με BLUE AIR:**

ΟΒ5163 Λάρνακα – Θεσσαλονίκη 18:30 – 20:30

ΟΒ5164 Θεσσαλονίκη – Λάρνακα 21:15 – 23:15

**Τελικές τιμές ανά άτομο:**

**15/07, 22/07 Δίκλινο/Τρίκλινο €560 / Μονόκλινο €710 / Παιδί €450**

**05/08, 19/08 Δίκλινο/Τρίκλινο €580 / Μονόκλινο €730 / Παιδί €470**

* **Οι πιο πάνω τιμές ισχύουν για κρατήσεις και πληρωμή προκαταβολής 30% μέχρι 10/04/2019.**
* ***Αποκλειστικά για τα μέλη της ΠΑΣΥΔΥ.* Λόγω περιορισμένου αριθμού θέσεων με τις πιο πάνω τιμές, θα τηρηθεί σειρά προτεραιότητας.**
* **Τιμή παιδιού ισχύει όταν μοιράζεται το δωμάτιο με 2 ενήλικες.**

**1η Μέρα Δευτέρα: Λάρνακα – Θεσσαλονίκη**

Συγκέντρωση στο αεροδρόμιο Λάρνακας, και αναχώρηση για την Θεσσαλονίκη. Άφιξη, παραλαβή από τους αντιπροσώπους μας και μεταφορά στο ξενοδοχείο μας, τακτοποίηση στα δωμάτια. Διανυκτέρευση.

**2η Μέρα Τρίτη: Μονή Αγίου Νικοδήμου – Γουμένισσα – Καστανερή – Αριδαία – Λουτρά Πόζαρ – Έδεσσα**

Πρόγευμα και αναχώρηση για μία ολοήμερη εκδρομή. Θα ταξιδέψουμε στον Περιφερειακό δρόμο Πέλλας με προορισμό μας τη Γουμένισσα στο Κιλκίς. Ξενάγηση στην γραφική πόλη και ξεκούραση για καφέ στην κεντρική πλατεία με αιωνόβια πλατάνια και τρεχάμενα νερά. Συνεχίζουμε για το μοναστήρι του Οσίου Νικοδήμου Αγιορείτη, μετόχι της Σίμωνος Πέτρα Αγίου Όρους. Θα περάσουμε από το γραφικό χωριό Καστανερή, χτισμένο στις δασωμένες πλαγιές του Πάικου. Προχωρούμε για την Αριδαία, επαρχίας Αλμωπίας, φημίζεται για τα φρούτα και τις κόκκινες πιπεριές. Σημαντικό στην περιοχή είναι η Λουτρόπολη Πόζαρ. Θα θαυμάσουμε την εξωτική Λουτρόπολη, με τα σπήλαια-καταφύγια προϊστορικών χρόνων, καταρράκτες, ιαματικές πηγές, φαράγγια και άλλες ομορφιές. Προαιρετικό γεύμα σε παραδοσιακό εστιατόριο στην Αριδαία. Συνεχίζουμε για την πρωτεύουσα του Νομού Πέλλας, την εντυπωσιακή Έδεσσα, όπου θα φτάσουμε στα 30 λεπτά. Άφθονο πράσινο, πάρκα, πλατείες, καταρράκτες και άφθονα νερά. Ξενάγηση στην όμορφη πόλη. Θα θαυμάσουμε τους καταρράκτες, ξεκούραση για καφέ και επιστροφή στη Θεσσαλονίκη. Διανυκτέρευση.

**3η Μέρα Τετάρτη: Καβάλα – Αγία Λυδία – Δράμα – Σπήλαιο Αγγίτη – Σέρρες – Λίμνη Κερκίνη – Θεσσαλονίκη**

Πρόγευμα και αναχωρούμε για μία ολοήμερη εκδρομή στην Βόρεια Ελλάδα, μέσω Εγνατίας οδού για την όμορφη Καβάλα. Καθοδόν θα θαυμάσουμε τις λίμνες Κορώνεια και Βόλβη, ως επίσης τον Στρυμωνικό κόλπο. Άφιξη στην όμορφη Καβάλα, ένας πανέμορφος συνδυασμός βουνό με θάλασσα. Θα έχουμε ξενάγηση στην όμορφη πόλη. Τα παράλια τείχη, την καμάρα, το μεσαιωνικό κάστρο και άλλες ομορφιές. Συνεχίζουμε με το Βαφτιστήριο της Αγίας Λυδίας, όπου στο Ζυγάκτη ποταμό ο Απόστολος Παύλος βάφτισε την πρώτη χριστιανή της Ευρώπης. Ακολουθεί η όμορφη Δράμα, ξενάγηση της πόλης και θα θαυμάσουμε το πάρκο της Αγίας Βαρβάρας με λίμνες και τρεχάμενα νερά. Συνεχίζουμε για το σπήλαιο πηγών Αγγίτη, που είναι το μεγαλύτερο ποτάμιο σπήλαιο του κόσμου. Η ιδιαιτερότητα του έγκειται στο γεγονός ότι στο δάπεδό του κυλάει ο ποταμός Αγγίτης. Ο πλούσιος διάκοσμός περιλαμβάνει τεράστιους σταλακτίτες. Συνεχίζουμε για Σέρρες, όπου θα την απολαύσουμε πανοραμικά και θα καταλήξουμε στην λίμνη Κερκίνη όπου θα έχουμε βαρκάδα για να θαυμάσουμε αρκετά είδη πουλιών, φλαμίνγκο και βουβάλια. Επιστροφή στη Θεσσαλονίκη. Για το βράδυ σας προτείνουμε μια βόλτα στα Λαδάδικα για ούζο, μεζέ και μουσική. Διανυκτέρευση.

**4η Μέρα Πέμπτη: Θεσσαλονίκη – Ξενάγηση**

Πρόγευμα και αναχωρούμε για ξενάγηση στην πόλη του Θερμαϊκού. Πανοραμικά, από Νέο Σιδηροδρομικό σταθμό, πλατεία Βαρδαρίου, Λεωφ. Νίκης παραλιακή οδός, Βασιλικό Θέατρο, πλατεία Μεγάλου Αλεξάνδρου, Διεθνής Έκθεση, Πανεπιστημιούπολη, Άνω Πόλη, Πανόραμα, Επταπύργιο, αρχαιολογικούς χώρους, Εκκλησίες και τζαμιά επί οδών Αγίου Δημητρίου, Εγνατίας και Τσιμισκή. Επισκέψεις στο Λευκό Πύργο, Εκκλησία Αγίου Δημητρίου, Εκκλησία Αγίας Σοφίας, Μονή Βλατάδων, Ροτόντα, Αψίδα Γαλέριου, Πλατεία Αριστοτέλους, Λαδάδικα. Υπόλοιπη μέρα ελεύθερη για βόλτες και ψώνια. Διανυκτέρευση.

**5η Μέρα Παρασκευή: Αικατερίνη – Τέμπη – Λάρισα – Τρίκαλα – Μετέωρα – Θεσσαλονίκη**

Πρόγευμα και σας προτείνουμε μια εκδρομή στη Θεσσαλία. Θα ταξιδέψουμε στην νέα Εθνική οδό προς Θεσσαλία. Θα περάσουμε από Αικατερίνη, κάτω από τον Όλυμπο, Λιτόχωρο, Λεπτοκαρυά, Πλαταμώνα, Τέμπη. Θα θαυμάσουμε τον Πηνειό, το υπέροχο Άλσος των Τεμπών και θα προσκυνήσουμε την θαυματουργή εικόνα της Αγίας Παρασκευής και το σπήλαιο με το αγίασμα. Συνεχίζουμε για Λάρισα, Τρίκαλα. Θα θαυμάσουμε την όμορφη πόλη με τον ποταμό Ληθαίο φυσικό στολίδι με τα δέκα γεφύρια του. Το φρούριο κτισμένο από τον Ιουστινιανό και το Βυζαντινό ρολόι. Ξεκούραση για καφέ. Συνεχίζουμε για Καλαμπάκα και Μετέωρα, όπου θα θαυμάσουμε την Μοναστική πολιτεία. Θα δούμε όλα τα Μοναστήρια πανοραμικά και θα επισκεφθούμε δύο από αυτά. Στη συνέχεια, θα έχουμε γεύμα στην Καλαμπάκα. Επιστροφή στη Θεσσαλονίκη. Διανυκτέρευση.

**6η Μέρα Σάββατο: Θεσσαλονίκη**

Πρόγευμα και μέρα ελεύθερη για βόλτες και ψώνια στην φθηνή αγορά της Θεσσαλονίκης. Κάνετε τις αγορές σας σε καταστήματα επί των οδών, Εγνατίας, Δραγούμη, Βενιζέλου, Πλατεία Αριστοτέλους, Λαϊκή αγορά της Ερμού, Καρόλου, Αγίας Σοφίας, Τσιμισκή. Επίσης, υπάρχουν τα μεγάλα outlets και mall. Το βράδυ **δείπνο σε ταβέρνα με μουσική.** Τραγούδι και χορός με μπουζούκι και κιθάρα.Διανυκτέρευση.

**7η Μέρα Κυριακή: Θεσσαλονίκη – Αγία Αναστασία Φαρμακολύτρια – Σουρωτή – Λάρνακα.**

Πρόγευμα και πρωινό ελεύθερο (για όσους επιθυμούν εκκλησιασμός στον Άγιο Δημήτριο). Το μεσημέρι, ετοιμασία αποσκευών και αναχώρηση για τα Βασιλικά με επίσκεψη στην Πατριαρχική, Σταυροπηγιακή Μονή Αγίας Αναστασίας Φαρμακολύτριας με πληθώρα Αγίων λειψάνων. Ακολούθως, κατά μήκος του Ανθεμούντα και δρόμο Χαλκιδικής, θα κάνουμε σταθμό στο παραδοσιακό χωριό του Αγίου Προδρόμου ή χωριό της Θράκας για παραδοσιακό σουβλάκι και μπιφτέκι στη Θράκα (προαιρετικό). Το χωριό είναι γεμάτο εστιατόρια/ψησταριές, γνωστό σε όλη τη Θεσσαλονίκη. Ακολούθως, επίσκεψη στην Μονή Αγίου Ιωάννη Θεολόγου στη Σουρωτή, προσκύνημα στην Εκκλησία και κάρα του Αγίου Αρσενίου και τάφο Αγίου Παισίου Αγιορείτη. Τέλος, μεταφορά στο αεροδρόμιο όπου θα πάρουμε την πτήση επιστροφής για Λάρνακα.

**Περιλαμβάνονται:**

* Αεροπορικό εισιτήριο Λάρνακα-Θεσσαλονίκη-Λάρνακα με Blue Air.
* Φόροι αεροδρομίων και επίναυλοι καυσίμων.
* Σνακ κατά τη διάρκεια της πτήσης.
* Μία αποσκευή μέχρι 20 κιλά και μία χειραποσκευή μέχρι 8 κιλά.
* Μεταφορές, εκδρομές, ξεναγήσεις σύμφωνα με το πρόγραμμα.
* Επιλεγμένο κεντρικό ξενοδοχείο 3\* superior στη Θεσσαλονίκη με πρόγευμα.
* Ακτοπλοϊκό εισιτήριο για βαρκάδα στην λίμνη Κερκίνη.
* 1 δείπνο σε τοπική ταβέρνα με μουσική.
* Έμπειρος αρχηγός / συνοδός καθ’ όλη τη διάρκεια της εκδρομής.

**Δεν περιλαμβάνονται:**

* Φαγητά και ποτά.
* Αχθοφορικά και φιλοδωρήματα.
* Ασφάλεια ταξιδιού προαιρετική.
* Δικαιώματα εισόδων προαιρετικά.
* Ό,τι δεν αναφέρεται ρητά στο πρόγραμμα ή αναφέρεται σαν προαιρετικό ή προτεινόμενο.

**Σημειώσεις:**

* Το πρόγραμμα ενδέχεται να πραγματοποιηθεί με αντίθετη ροή, χωρίς όμως να παραλειφθεί καμία υπηρεσία.
* Υπάρχει δυνατότητα ακύρωσης των ταξιδιωτικών πακέτων βάσει των όρων και κανονισμών.